text: KIF Kolding København forventer tyrkisk indryk 
  24 november 2014 kl. 14.08
  Når KIF Kolding København møder de tyrkiske mestre fra Besiktas MOGAZ HT, forventes der et stort ryk fra herboende tyrkere
  Den syvende december tørner KIF Kolding København sammen med tyrkiske Besiktas i TREFOR Arena. En kamp, hvor der kan komme rigtig meget tryk på. Både på håndboldbanen men også i hallen.
  - Vi har set en meget stor interesse fra tyrkiske foreninger og grupperinger i Danmark,lige siden det blev kendt, at Besiktas havde kvalificeret sig til vores Champions League pulje. 
  Vi har derfor udvidet det område vi normalt reserverer til vores gæstehold, og har lavet et direkte link til billetsalget, således at Besiktas? fans kan sidde sammen under kampen, siger KIF Kolding Københavns pressechef Thomas Christensen.
  KIF Kolding forventer, at mellem 300-400 af sæderne i hallen vil blive optaget af tilhængere fra den tyrkiske klub.
  